
	Више јавно тужилаштво у Нишу, Посебно одељење за сузбијање корупције, месно је надлежно за подручје Апелационог суда у Нишу којe покрива територију Вишег јавног тужилаштва у Врању, Вишег јавног тужилаштва у Зајечару, Вишег јавног тужилаштва у Неготину, Вишег јавног тужилаштва у Лесковцу, Вишег јавног тужилаштва у Нишу, Вишег јавног тужилаштва у Прокупљу и Вишег јавног тужилаштва у Пироту. У Вишем јавном тужилаштву, Посебном одељењу за сузбијање корупције поступа 9 јавних тужилаца, укључујући и Руководиоца Посебног одељења за сузбијање корупције, док је Одлуком о броју заменика јавних тужилаца(,,Сл.гласник РС“, бр. 106/2013, 94/2015, 114/2015, 80/2016, 39/2018, 68/2018, 36/2019, 32/2021, 123/2021 и 25/2023) и Правилником о унутрашњем уређењу и систематизацији радних места у Вишем јавном тужилаштву у Нишу А бр. 300/21 од 05.07.2021. године са изменама и допунама А бр. 309/22 од 01.07.2022. године и изменама и допунама А бр. 226/23 од 11.05.2023. године предвиђено да поступа 13 јавних тужилаца. 
	Поступање по кривичним пријавама против познатих извршилаца
	У периоду од 01.04. до 30.06.2026. године поступано је по пријавама против укупно 901 лица, где је у односу на 228 лица поступано по новозапримљеним кривичним пријавама, док је у односу на 673 лице поступано по пријавама из ранијег периода. Такође, у периоду од 01.04. до 30.06.2026. године по поднетим кривичним пријавама формирано је 155 предмета против укупно 264 лица.
Проактивне истраге
	У наведеном периоду водила се проактивна истрага за укупно 5 лица, при чему је у наведеном периоду проактивна истрага окончана против 1 лица, против кога је  поднета кривична пријава.Поред тога, осим проактивних истрага из наведеног периода, у току су биле проактивне истраге против 189 лица из ранијег периода.
Донета решења о одбачају кривичних пријава
	У периоду од 01.04. до 30.06.2026. године окончано је поступање у 100 предмета против 148 лица, тако што су донета решења о одбачају кривичних пријава против укупно 148 лица, док су кривичне пријаве достављене на надлежност надлежним тужилаштвима за укупно 36 лица. 
 				                         	Истраге
		У наведеном периоду донете су наредбе о спровођењу истраге против 26 лица од чега су наредбе о спровођењу истраге донете против 25 лица поводом кривичних пријава поднетих у наведеном периоду, док су против 1 лица донете наредбе о спровођењу истраге поводом кривичних пријава из ранијег периода. Такође, у наведеном периоду вођење су истраге и против укупно 257 лица из ранијег периода.
		Сходно наведеном, у периоду од 01.04. до 30.06.2026. године Посебно одељење за сузбијање корупције водило је истрагу против укупно 283 лица.
	У наведеном периоду нису решене истраге против укупно 265 лица, при чему је по наредбама о спровођењу истраге које су донете у наведеном периоду, нерешено истрага за укупно 26 лица, док је по наредбама о спровођењу истраге које су донете у ранијем периоду, нерешено истрага за укупно 239 лица.
Притвор
	У наведеном периоду на основу предлога Вишег јавног тужилаштва у Нишу, Посебног одељења за сузбијање корупције, Виши суд у Нишу, Посебно одељење за сузбијање корупције одредио је притвор против укупно 9 лица.	
Оптужења
	У наведеном периоду Посебно одељење за сузбијање корупције оптужило је укупно 37 лица, од тога 22 лица након спроведених доказних радњи, 4 лица непосредном оптужницом, док је 11 лица оптужено након спроведене истраге.
Поред тога, осим суђења по наведеним оптужним актима, у току су била суђења и против 140 оптужених лица из ранијег периода.
Донете првостепене пресуде
	У наведеном периоду донето је укупно 20 пресуда, при чему су све пресуде осуђујуће, од чега је према 6 лица изречена затворска казна, према 13 лица изречена је условна осуда, док је против 1 лица изречена новчана казна. Поред тога, у наведеном периоду одузета је имовинска корист у укупном износу од 4.711.204,00  динара.
Жалбе
          У наведеном периоду изјављено је 4 жалбе на пресуде Вишег суда у Нишу, Посебног одељења за сузбијање корупције.



	
